દરમિયાન અહી બંન્ને દેશો વચ્ચે લગભગ ૧૫ સમજૂતિઓ પર સહી સિક્કા થયા હતાં. ત્યારબાદ એક સંયુુકત નિવેદન જારી કરવામાં આવ્યું છે. વડાપ્રધાન રાષ્ટ્રપતિ ભવન ઇસ્તાના મર્ડેકા પહોંચ્યા હતાં અહીં રાષ્ટ્રપતિ જો કે વિડોડોએ તેમનું સ્વાગત કર્યું હતું. રાષ્ટ્રપતિ ભવનમાં વડાપ્રધાન મોદીને રેડ કાર્પેટ વેલકમ અને ગાર્ડ ઓફ ઓનર આપવામાં આવી છે મર્ડેકામાં વડાપ્રધાન નરેન્દ્ર મોદી અને રાષ્ટ્રપતિ જો કે વિડોડોની હાજરીમાં જકાર્તામાં બંન્ને દેશો વચ્ચે પ્રતિનિધિમંડળ સ્તરની વાતચીત થઇ આ દરમિયાન ભારત અને ઇડોનેશિયાની વચ્ચે ૧૫ સમજૂતિઓ પર સહી થઇ હતી.આ સમજૂતિઓમાં રક્ષા સહયોગ સમજૂતિના નવીકરણ કરવાની સાથે અંતરિક્ષ રેલવે વિજ્ઞાન અને ટેકનોલોજી આરોગ્ય વગેરે સામેલ છે. છ સમજૂતિ વિવિધ સરકારી અને બિન સરકારી સંગઠનોના માધ્યમથી થયા છે. ઇડોનેશિયાના બાલી અને ભારતના ઉત્તરાખંડ રાજયોને સહોદર રાજય બનાવવાની જાહેરાત કરવામાં આવી હતી. ભારત અને ઇડોનેશિયાએ સંયુકત નિવેદન જારી કર્યું હતું મોદીએ ઇડોનેશિયામાં આતંકી હુમલા પર દુખ વ્યકત કર્યું હતું.વડાપ્રધાને કહ્યું કે આતંકવાદની લડાઇમાં ભારત ઇડોનેશિયાની સાથે ઉભુ છે. તેમણે તાજેતરમાં થયેલ આતંકી હુમલાની ટીકા કરી હતી. મોદીએ કહ્યું કે આતંકવાદથી લડવા માટે વિશ્વસ્તર પર કરવામાં આવી રહેલ પ્રયાસોમાં વધુ ગતિ લાવવાની આવશ્યકતા છે.